Indikácie lieku Nestibil
Dobrý deň chcem sa spýtať môže sa liek nestibil užívať na kašeľ? Lebo ma trápi kašeľ.
Dobrý deň,
ďakujeme Vám za otázku.
Liek Nestibil obsahuje liečivo bilastín, čo je antihistaminikum.
Používa sa u dospelých a dospievajúcich od 12 rokov na zmiernenie príznakov sennej nádchy (kýchanie, svrbenie, výtok z nosa, upchatý nos, červené oči a slzenie očí) a iných foriem alergickej nádchy a na liečbu svrbiacich kožných vyrážok (žihľavky). Liek nie je určený na liečbu kašľa. Kašeľ sa lieči v závislosti od jeho charakteru, pokiaľ je kašeľ vlhký a je sprevádzaný tvorbou hlienu je potrebné nasadiť mukolytiká. Ak je kašeľ bez hlienov, teda suchý používajú sa antitusiká.
Prajem Vám všetko dobré.
S pozdravom
PharmDr. Lenka Čorbová.